Public procurement notice: Contract Award Notice
Published: 2023-04-25
Buyer: Hillerød Vand A/S
Country: DK
Contract type: Works
Procedure: Negotiated procedure
CPV classification: 45232430 | 45252126 | 71000000 | 71310000 | 71800000
Award criteria: The most economic tender

Technical requirements: Hillerød Vand A/S (Hillerød Vand) har gennemført et udbud med forhandling med forudgående indkaldelse af tilbud af en totalentreprisekontrakt med partnering om projektering, opførelse og igangsætning af et nyt vandværk, benævnt Solrødgård Vandværk. Det nye vandværk skal placeres på Solrødgårds Allé, 3400 Hillerød.
Hillerød Vand A/S (Hillerød Vand) har i over 100 år leveret vand til borgere i store dele af Hillerød Kommune samt en lang række større industrikunder.
For at sikre, at Hillerød Vand også i fremtiden kan levere vand og for at imødekomme det stigende behov for drikkevand samt sikre en bæredygtig og omkostningseffektiv vandproduktion har Hillerød Vand gennemført udbud af projektering, opførelse og igangsætning af et nyt vandværk, benævnt Solrødgård Vandværk. Det nye vandværk skal placeres på Solrødgårds Allé, 3400 Hillerød.
Solrødgård Vandværk etableres til en årlig kapacitet på minimum 3,0 mio. kubikmeter drikkevand, med mulighed for udvidelse op til 4,0 mio. kubikmeter drikkevand samt en forventelig behandlingskapacitet på ca. 750 kubikmeter i timen og nye rentvandstanke med et forventelig samlet beholdervolumen på ca. 3.000 kubikmeter. Solrødgård Vandværk skal være i drift senest den 01. december 2025.
Solrødgård Vandværk blev udbudt i totalentreprise med partering, da Hillerød Vand ønsker et tæt samarbejde med totalentreprenøren og dennes underrådgivere og -entreprenører gennem hele projektet og ikke mindst i projekteringsfasen. Herved forventes det, at alle parter bidrager med deres viden og kompetencer til samarbejdet og det samlede projekt med et ensrettet fokus på mål og succeskriterier.
Hillerød Vand vurderede muligheden for opdeling af den udbudte totalentreprisekontrakt, men fandt det mest hensigtsmæssigt ikke at foretage en opdeling af den udbudte totalentreprisekontrakt, da Hillerød Vand ønsker et tæt samarbejde (partnering) med totalentreprenøren. En opdeling af totalentreprisekontrakten ville medføre en risiko for uforholdsmæssige administrative byrder og større brug af ressourcer, såvel i forhold til udbudsprocessen som i forhold til samarbejdet gennem hele projektet.
Med hensyn til oplysninger i pkt. V.2.2) modtog Hillerød Vand tre indledende tilbud og to endelige tilbud. Herudover er totalentreprisekontrakten tildelt en sammenslutning af økonomiske aktører. LM Byg og Vand & Teknik konsortiet I/S består af LM Byg A/S og Vand & Teknik A/S.
De præcise frister for klage følger af § 7 i bekendtgørelse nr. 593 af den 2. juni 2016 af lov om Klagenævnet for Udbud:
En virksomheds klage fx over ikke at være blevet tildelt totalentreprisekontrakten, skal være indgivet til Klagenævnet for Udbud inden 45 kalenderdage efter Hillerød Vands offentliggørelse af bekendtgørelse i Den Europæiske Unions Tidende om, at Hillerød Vand har indgået totalentreprisekontrakten.
Klager skal være opmærksom på, at samtidigt med indgivelse af klage til Klagenævnet for Udbud skal klager underrette indklagede (Hillerød Vand) skriftligt.


Winner: LM Byg og Vand & Teknik konsortiet I/S
Number of bids: 3